CELEX: 22013D0108
Language: mt
Date: 2013-06-14 00:00:00
Title: Deċiżjoni tal-Kumitat Konġunt taż-ŻEE Nru 108/2013 tal- 14 ta’ Ġunju 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

28.11.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/9
               
            DEĊIŻJONI TAL-KUMITAT KONĠUNT TAŻ-ŻEE
      Nru 108/2013
      tal-14 ta’ Ġunju 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2008/13/KE tal-Parlament Ewropew u tal-Kunsill tal-11 ta’ Marzu 2008 li tirrevoka d-Direttiva tal-Kunsill 84/539/KEE dwar l-approssimazzjoni tal-liġijiet tal-Istati Membri dwar tagħmir elettro-mediku użat fil-mediċina veterinarja (1) għandha tkun inkorporata fil-Ftehim ŻEE.
               
            
                  (2)
               
               
                  Id-Direttiva 2008/13/KE tħassar id-Direttiva 84/539/KEE (2), li hi inkorporata fil-Ftehim ŻEE u li b’hekk għandha konsegwentement titħassar skont il-Ftehim ŻEE.
               
            
                  (3)
               
               
                  L-Anness II tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu X tal-Anness II għall-Ftehim ŻEE għandu jiġi emendat kif ġej:
      
                  1.
               
               
                  It-test tal-punt 5 (Direttiva tal-Kunsill 84/539/KEE) jitħassar.
               
            
                  2.
               
               
                  Il-punt li ġej jiddaħħal wara l-punt 5 (imħassar):
                  
                              “5a.
                           
                           
                              
                                 32008 L 0013: Id-Direttiva 2008/13/KE tal-Parlament Ewropew u tal-Kunsill tal-11 ta’ Marzu 2008 li tirrevoka d-Direttiva tal-Kunsill 84/539/KEE dwar l-approssimazzjoni tal-liġijiet tal-Istati Membri dwar tagħmir elettro-mediku użat fil-mediċina veterinarja (ĠU L 76 19.3.2008, p. 41).”.
                           
                        
            Artikolu 2
      It-testi tad-Direttiva 2008/13/KE bil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-deċiżjoni għandha tidħol fis-seħħ fil-15 ta’ Ġunju 2013 bil-kundizzjoni li jkunu saru n-notifiki kollha taħt l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
      
         Magħmul fi Brussell, l-14 ta’ Ġunju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 76, 19.3.2008, p. 41.
      
         (2)  ĠU L 300, 19.11.1984, p. 179.
      
         (*)  Ma huwa indikat l-ebda rekwiżit kostituzzjonali.